Precision Manuals Development Group

Precision Manuals Development Group, josta yleensä käytetään lyhennettyä nimeä PMDG (myös nimellä PMDG Simulations, LLC), on yhdysvaltalainen Microsoft Flight Simulator, Prepar3D ja X-Plane-lentosimulaattoreille koulutustasoisia lisäosalentokoneita kehittävä yritys, jonka on perustanut liikennelentäjä ja kunnallispoliitikko Robert S. Randazzo. Vaikka valtaosa yrityksen myynnistä tällä hetkellä muodostuu kuluttajatuotteista, sen pitkän aikavälin tavoitteena on vakiinnuttaa asemansa lentoyhtiöiden ja lentokonevalmistajien koulutustuotetoimittajana.

Yritys on profiloitunut erityisesti yhdysvaltalaisen Boeingin liikennelentokoneisiin perustuvien tuotteiden kehittäjänä, ja Boeingin liikennelentokoneosasto Boeing Commercial Airplanes on sen virallinen yhteistyökumppani. Yrityksen pääkonttori sijaitsi Virginian Alexandriassa vuoteen 2022, jolloin yritys muutti Las Vegasiin. Yrityksen nimi on peräisin siitä, että se alun perin laati käsikirjoja Aerowinxin 747 Precision Simulator-tuotteelle.

Ensimmäisen varsinaisen lisäosatuotteen, Boeing 777:n,  yritys julkaisi Terminal Reality-yhtiön Fly!- alustalle vuonna 2001. Fly!:n pääkehittäjä Richard Harveyn kuoltua syöpään vuonna 2003 PMDG siirsi tuotekehityksensä Microsoft Flight Simulator-alustalle, jolle se julkaisi sittemmin useamman jatko-osan (NGX, NGXu, NG3) poikineen 737NG-mallinnoksen samana vuonna. Yritys on sittemmin julkaissut tuotteita myös Lockheed Martinin Prepar3D-alustalle sekä Laminar Researchin X-Planelle. Tällä hetkellä myynnissä ovat Boeing 737NG, 747, 777 ja Douglas DC-6A/B Prepar3D-alustalle sekä DC-6A/B sekä 737NG vuonna 2020 ilmestyneelle Microsoft Flight Simulator-alustalle. Kehitteillä ovat muun muassa 737 MAX, 747 ja 777 samaiselle alustalle, sekä 777X ja 757. 737:n julkaisun arvioidaan olevan valmis vuoden 2022 viimeisellä neljänneksellä, 747:n ja 777:n vuonna 2023.   Kaikki FSX- sekä X-Plane-tuotteet vedettiin pois suoramyynnistä kesäkuussa 2021, niitä myy rajoitetusti Aerosoft. NGXu:lle (Prepar3D v4 ja uudemmat versiot) tulee myöhemmin laajennuspaketteja, jotka yhdessä kattavat koko nykyisen Boeing 737-malliston, mukaan lukien Boeing Business Jet (BBJ1 ja BBJ2; BBJ3 ei sisälly tuotteeseen)- ja MAX- sarjat sekä kaksi erilaista rahtiversiota, 737BCF ja 737BDSF., sen sijaan vuoden 2020 Flight Simulatorille koneet julkaistaan pienemmissä paketeissa, jotka kaikki ovat ostettavissa erikseen. Koko NG-sarja on saatavilla syyskuusta 2022, ensimmäinen, 700-runkotyypin muunnelmineen kattava paketti julkaistiin 9. toukokuuta 2022.  5. helmikuuta 2020 julkaistiin ensimmäinen, 737-600 ja -700-mallit kattava laajennuspaketti NGXu-tuotteelle,16. elokuuta 2020 rahtilisäosa, ja 24. lokakuuta 2020 Boeing Business Jet-laajennuspaketti.  20. marraskuuta 2020 PMDG ilmoitti kehittävänsä myös 777X-koneperhettä mallintavaa lisäosaa.  27. helmikuuta 2021 julkaistiin Boeing 777-200ER-lisäosa 777-paketille.  Tuotteeseen sisältyy sähköinen lentolaukku (EFB) koko 777-laivastolle. 17. marraskuuta 2021 julkistettiin tieto, että PMDG kehittää mallinnosta Boeing 757-koneesta.  26. marraskuuta 2021 julkaistiin DC-6-tuote uuden Microsoft Flight Simulatorin Xbox-versiolle.   Uusien 32-bittisille simulaattoreille (FSX ja Prepar3D versio 3 ja aiemmat) suunniteltujen tuotteiden kehitys päättyi NGXu-julkaisun myötä. Yritys on keskittynyt lentokoneiden järjestelmien ja lento-ominaisuuksien todenmukaisuuteen, mutta sen tuotteita pidetään myös graafisesti kehittyneinä. Käytännössä yrityksen tuotteet kattavat MD-11:n ohella kaikki Boeingin liikennelentokoneperheet vuodesta 1988 eteenpäin.

Tuotteet 

Taulukossa ovat tähänastiset julkaisut julkaisupäivineen.

Lähteet

Yhdysvaltalaiset ohjelmistoyritykset